ORDENANZA REGULADORA DA EXPEDICIÓN DE TARXETAS DE ESTACIONAMIENTO PARA PERSOAS CON DIVERSIDADE FUNCIONAL DO PORRIÑO
ADMINISTRACIÓN LOCAL — Municipal — Porriño, O (Ordenanzas e Regulamentos, 03/02/2016)

O Pleno da Corporación municipal na sesión extraordinaria de data 22 de dicembro de 2015, aprobou inicialmente a ORDENANZA REGULADORA DA EXPEDICIÓN DE TARXETAS DE ESTACIONAMENTO PARA PERSOAS CON DISCAPACIDADE FUNCIONAL no Concello de O Porriño, acordo que ten o siguinte contenido literal. “1º) APROBACIÓN INICIAL ORDENANZA REGULADORA DA EXPEDICIÓN DE TARXETAS DE ESTACIONAMENTO PARA PERSOAS CON DISCAPACIDADE FUNCIONAL.2º) SOMETER O EXPEDIENTE A INFORMACION PUBLICA MEDIANTE A PUBLICACIÓN NO BOLETIN OFICIAL DA PROVINCIA E TABOLEIRO DE EDICTOS DO CONCELLO ÓS EFECTOS QUE POLOS INTERESADOS SE PRESENTEN RECLAMACIÓNS E SUXERENCIAS QUE SE ESTIMEN POR CONVIENTES.” ORDENANZA REGULADORA DA CONCESIÓN DA TARXETA DE ESTACIONAMENTO PARA PERSOAS CON DIVERSIDADE FUNCIONAL DO CONCELLO DE O PORRIÑO A Constitución Española no seu artigo 9.2 atribúe aos poderes públicos a promoción das condicións para que a liberdade e a igualdade do individuo e dos grupos nos que se integra sexan reais e efectivas. Tamén lles atribúe a tarefa de remover os obstáculos que impidan o dificulten a súa plenitude e facilitar a participación de todos os cidadáns na vida política, económica, cultural e social. Especialmente o artigo 49, en referencia ás persoas con discapacidade, ordena aos poderes públicos que presten a atención especializada que requiran e desenvolvan un amparo especial para o disfrute dos seus dereitos. O Texto Refundido da Ley Xeral de dereitos das persoas con discapacidade e da súa inclusión social, aprobado por Real Decreto Lexislativo 1/2013m de 29 de novembro prevé a adopción por parte dos concellos das medidas adecuadas para facilitar o estacionamento dos vehículos automóbiles pertencentes a persoas con problemas graves de mobilidade ou mobilidade reducida, por razón da súa discapacidade. No ámbito europeo, a Recomendación (98/376/CE) do Consello da Unión Europea, de 4 de xuño de 1998, sinala que é necesario establecer unha tarxeta de estacionamento para persoas con discapacidade con arranxo a un modelo comunitario uniforme, e recoñecida por todo os Estados Membros. No ámbito da Comunidade Autónoma de Galicia, a Lei 10/2014, de 3 de decembro, de accesibilidade, define as persoas con mobilidade reducida como aquelas que teñen limitada a posibilidade desprazarse ou de interactuar co contorno con seguridade e autonomía, por causa dunha determinada discapacidade física, sensorial ou intelectual. Establece tamén as condicións nas que se deben establecer as prazas de aparcamento reservadas para persoas con mobilidade reducida e define a tarxeta de estacionamento para persoas con mobilidade reducida, sendo os concellos os que deberán aprobar as correspondentes normativas que garantan e favorezan a accesibilidade de persoas con mobilidade reducida. Estas normas e outras de referencia inspiran o Real Decreto 1056/2014, de 12 de decembro, por el que se regulan as condicións básicas de emisión e emprego da tarxeta de estacionamento para persoas con discapacidade, que na súa disposición adicional establece o mandato para que as administracións competentes adapten as súas normas de referencia ás previsións que nel se conteñen. Este texto lexislativo caracteriza e define a tarxeta de estacionamento para persoas con mobilidade reducida, o proceso de solicitude e tramitación, as condicións de uso, os dereitos e obrigas dos titulares e como novidade, establece a posibilidade de conceder unha tarxeta de estacionamento provisional. O Concello de O Porriño, ven concedendo unhas tarxetas ás persoas con diversidade funcional que presentan problemas de mobilidade. No exercicio das súas competencias, o Concello de O Porriño debe velar porque o procedemento de concesión se adapte ao marco normativo vixente. A presente Ordenanza ten por obxecto regular a utilización e o procedemento para a concesión da tarxeta de estacionamento para vehículos conducidos por persoas con diversidade funcional ou vehículos que transporten a persoas con diversidade funcional e a súa adaptación ao Real Decreto 1056/2014, de 12 de decembro, polo que se regulan as condicións básicas de emisión e uso da tarxeta de estacionamento para persoas con discapacidade. A tarxeta é un documento público acreditativo do dereito das persoas que cumpran os requisitos previstos nesta Ordenanza, para estacionar os vehículos automóbiles nos que se despracen, o máis preto posible do lugar de acceso ou destino. A Policía Local do Concello de O Porriño será competente para a concesión da tarxeta de estacionamento de vehículos automóbiles para persoas con discapacidade que presenten mobilidade reducida, así como para o desenvolvemento das tarefas de vixiancia e control da utilización das tarxetas e das reservas de estacionamento. O/a alcalde/sa-presidente/a será competente para o exercicio da potestade sancionadora en este ámbito.1. A tarxeta de estacionamento para persoas con diversidade funcional, concedida segundo o previsto na presente Ordenanza, terá validez no ámbito territorial do Concello de O Porriño e acreditará á persoa titular para empregar os estacionamentos reservados e disfrutar dos dereitos que sobre o estacionamento de vehículos para persoas con diversidade funcional se establezan sen prexuízo da súa utilización en todos os Estados membros da Unión Europea, nos termos que os respectivos Concellos comunitarios teñan establecidos en materia de ordenación e circulación de vehículos.2. Ademáis, se recoñece o dereito ao uso, no ámbito territorial do Concello de O Porriño, das tarxetas de estacionamento para persoas con diversidade funcional de mobilidade reducida emitidas polas Administracións Públicas do resto da Unión Europea.1. Poderán ser titulares da tarxeta de estacionamento as persoas físicas que, estando empadroadas no Concello de O Porriño e non posuíndo unha tarxeta para o mesmo fin expedida por outro organismo público, teñan recoñecida oficialmente, segundo a lexislación vixente, a condición de persoa con discapacidade e se atopen incluídas en algunha das seguintes situacións: a) Que presenten mobilidade reducida, cualificada polos equipos multiprofesionais de cualificación e recoñecemento do grao de discapacidade, dacordo a lexislación vixente. b) Que amosen no seu mellor ollo unha agudeza visual igual ou inferior ao 0,1 con corrección, ou un campo visual reducido a 10 graos ou menos, ditaminada polos equipos multiprofesionais de cualificación e recoñecemento do grao de discapacidade, dacordo a lexislación vixente.2. Tamén poderán obter a tarxeta de estacionamento as persoas físicas ou xurídicas que teñan o seu domicilio social no termo municipal de O Porriño e, non posuíndo unha tarxeta para o mesmo fin expedida por outro organismo público, sexan titulares de vehículos destinados exclusivamente ao transporte colectivo de persoas con discapacidade que presten servizos sociais de promoción da autonomía persoal e atención as persoas en situación de dependencia, así como os servizos sociais aos que se refire o Capítulo VII do Título I do texto refundido da Lei Xeral de dereitos das persoas con discapacidade e da súa inclusión social, aprobado por Real Decreto Lexislativo 1/2013, de 29 de novembro.3. Poderán ser titulares dunha tarxeta provisional de estacionamento as persoas empadroadas no Concello de O Porriño que se atopen nunha situación de enfermidade ou patoloxía de extrema gravidade, con arranxo ao recollido na presenta Ordenanza.1. As características da tarxeta de estacionamento son as definidas no anexo I da presente Ordenanza.2. Para o uso da tarxeta de estacionamento deberanse cumprir as seguintes condicións: 1. A tarxeta concedida a favor e en beneficio dunha persoa física será estritamente persoal e intransferible, e só poderá ser utilizada cando o seu titular sexa transportado no vehículo ou este sexa conducido pola persoa con mobilidade reducida titular da tarxeta.2. A tarxeta concedida a favor de persoa física ou xurídica titular dun vehículo destinado ao transporte colectivo de persoas con mobilidade reducida será persoal e intransferible e estará vinculada ao número de matrícula do vehículo, sendo eficaz únicamente cando o vehículo transporte de xeito efectivo a persoas que se atopen nalgunha das situacións descritas no artigo anterior.1. As persoas titulares da tarxeta de estacionamento terán os seguintes dereitos sempre e cando exhiban de xeito visible a tarxeta no interior do vehículo polo seu anverso: a) Reserva de praza de aparcamento, previa solicitude ao Concello de O Porriño polo procedemento regulado na presente Ordenanza. b) Estacionamento nos lugares habilitados para as persoas con discapacidade. Nas zonas do Concello de O Porriño onde existan prazas de estacionamento por tempo limitado, o uso da tarxeta de estacionamento nunha praza habilitada para persoas con discapacidade será de cómo máximo catro horas ininterrumpidas. Nas zonas do Concello de O Porriño onde non existan prazas de estacionamento por tempo limitado, o uso dunha praza de estacionamento para persoas con discapacidade estará limitada a un máximo de 24 horas ininterrumpidas, observando sempre as indicacións que poidan realizar os/as axentes da Policía Local a fin de garantir un uso igualitario por parte de todas as persoas veciñas titulares do dereito. c) Parada o estacionamento nas zonas reservadas para carga e descarga, cando non exista estacionamento habilitado para persoas con discapacidade ou estes estean ocupados, polo tempo estritamente necesario e atendendo as indicacións que poidan realizar os/as axentes da Policía Local. d) Parada en calqueira lugar da vía, por motivos xustificados e polo tempo estritamente necesario, sempre que non se ocasionen perxuizos aos peatóns ou ao tráfico, de acordo coas indicacións que poidan realizar os/as axentes da autoridade. e) Acceso a vías, áreas ou espazos urbanos con circulación restrinxida a residentes sempre que o destino se atope no interior desa zona. f) A posesión da tarxeta de estacionamento en ningún caso suporá autorización para parar ou estacionar en: — Zonas peatonais, beirarúas e pasos de peóns. — Naqueles lugares nos que estea prohibida a parada. — Lugares que obstrúan vados ou saídas de emerxencia. — Zonas acotadas por razóns de seguridade pública. — Espazos que reduzan carrís de circulación ( dobre filas). 1. As prazas de estacionamento reservadas serán aquelas que soamente poderán empregar as persoas con mobilidade reducida titulares dunha tarxeta de estacionamento e estarán debidamente sinalizadas a tal efecto.2. A reserva de prazas de estacionamento realizarase con arranxo ao seguinte: 3. Poderase solicitar a reserva dunha praza de estacionamento na proximidade do enderezo que a persoa física empregue como vivenda habitual ou centro de traballo.4. A reserva de prazas requirirá de solicitude expresa presentada no Rexistro Xeral municipal ou por calqueroutro medio admitido en dereito, iniciada por unha persoa física titular dunha tarxeta de estacionamento expedida polo Concello de O Porriño ou polo seu representante legal. A documentación a presentar será a seguinte: a. Solicitude en modelo normalizado, segundo figura no Anexo II da presente Ordenanza e que se poderá recoller no departamento da Policía Local. b. Fotocopia do D. N. I. c. Fotocopia da tarxeta de estacionamento en vigor. d. Declaración xurada de non contar cunha praza de aparcamento privada nas inmediacións da vivenda habitual ou no centro de traballo. e. Copia do contrato de traballo, certificación empresarial ou calqueroutro medio de proba que acredite a relación laboral entre a persoa titular da tarxeta de estacionamento e a empresa para a que se solicita a reserva de praza, cando sexa necesario.5. Sempre que se poida o/a empresario/a que conte cunha persoa con tarxeta de estacionamento expedida polo Concello de O Porriño, estará obrigado/a a efectuar a reserva dentro do interior das instalacións. Se isto non fora posible a reserva de praza será realizada na vía pública por parte do Concello de O Porriño. Será a Policía Local do Concello de O Porriño quen realice as oportunas comprobacións a fin de verificar a imposibilidade de contar cunha reserva de praza dentro do interior das instalacións empresariais.6. Con carácter xeral o Concello de O Porriño reservará unha praza xenérica de aparcamento no lugar máis preto do enderezo da persoa titular da tarxeta de estacionamento, sempre que sexa posible e a persoa non dispoña de praza de estacionamento privada accesible. Esta reserva non estará suxeita a taxa municipal.7. O Concello de O Porriño reservase a facultade de suprimir as reservas, trasladalas ou reordenalas a fin de responder ás necesidades que se vaian plantexando por parte das persoas titulares dunha tarxeta de estacionamento municipal.1. A persoa titular da tarxeta de estacionamento estará obrigado/a a: a) O correcto emprego da mesma, segundo o especificado no artigo 7 desta Ordenanza. b) Colocar no interior do vehículo a tarxeta de estacionamento orixinal de xeito claramente visible e lexible dende o exterior, polo seu anverso. c) Identificarse cando lle sexa requirido por un axente da autoridade, acreditando a súa identidade co Documento Nacional de Identidade ou calqueroutro documento oficial acreditativo, sen o cal non poderá facer uso da tarxeta de estacionamento. Os menores de 14 anos poderán acreditar a súa identidade mediante a exhibición do documento de recoñecemento de grao de discapacidade. d) Colaborar cos axentes da autoridade para evitar no meirande grao posible os problemas de tráfico que puideran ocasionar no exercicio dos dereitos que lles confire a utilización da tarxeta de estacionamento. e) Devolver a tarxeta de estacionamento caducada no intre de renovala ou á finalización da súa vixencia, ou cando deixen de cumprirse os requisitos recollidos no artigo 5 da presente Ordenanza.1. Son condutas prohibidas as seguintes: a. Ceder a tarxeta a outra persoa para o seu uso ou proveito. b. Incumprir o recollido nos apartados b) e f) do artigo 7. c. Estacionar nos lugares reservados a algún tipo de vehículo específico de uso público. d. Calqueroutro uso fraudulento da tarxeta que implique o incumprimento da presente Ordenanza.2. O incumprimento das obrigas e prohibicións recollidas na presente Ordenanza darán lugar á apertura de oportuno expediente sancionador por parte da Policía Local de O Porriño, sendo competente para a súa resolución o/a Alcade/sa-Presidente/a da Corporación Local.1. Constituirán infraccións aquelas accións ou omisións que contraveñan o establecido na presente Ordenanza, que serán sancionadas con arranxo ao recollido no presente artigo.2. As infraccións poderán ser leves, graves ou moi graves.3. Serán infraccións leves: a. Deixar de comunicar ao Concello o cambio de enderezo. b. Non situar adecuadamente a tarxeta para que sexa fácilmente visible dende o exterior do vehículo. c. Empregar unha tarxeta caducada. d. Non mover o vehículo dunha praza reservada no prazo máximo establecido no apartado b) do artigo 6 da presente Ordenanza 4. Serán infraccións graves: a. Empregar a tarxeta de estacionamento sen que na chegada ou saída do vehículo acceda ao mesmo a persoa titular. b. Non comunicar a modificación das circunstancias persoais do titular da tarxeta cando a variación supoña unha mellora da capacidade de mobilidade. c. Empregar unha tarxeta manipulada, falsa ou anulada. d. A reiteración nun ano de tres ou máis faltas leves. e. O incumprimento de calqueroutra das obrigas dispostas na presente Ordenanza.5. Serán infraccións moi graves: a. A reiteración por terceira vez nun ano de faltas graves. b. A cesión da tarxeta de estacionamento a persoa non titular da mesma para o uso de estacionamento reservado. c. Calqueroutro uso fraudulento da tarxeta que implique incumprimento da presente Ordenanza.6. As infraccións leves prescribirán aos 3 meses, as graves aos 6 meses e as moi graves ao ano. Contarase o prazo a partires do día seguinte en que se cometera a infracción. A prescrición se interrompe: a. Por calquera actuación administrativa da que teña coñecemento a persoa denunciada ou estea encamiñada a coñecer a súa identidade ou enderezo e se practique con proxección externa á dependencia na que se orixine. b. Tamén se interrompe a prescrición pola notificación efectuada da mesma por un axente da Policía Local. c. A prescrición reanúdase se o procedemento resulta paralizado durante máis dun mes por causa non imputable á persoa denunciada.7. Se non tivese recaído resolución sancionadora transcorrido 1 ano dende o inicio do procedemento, producirase a caducidade e procederase ao arquivo das actuacións, a solicitude da persoa interesada ou de oficio por resolución do/a Alcalde/sa-Presidente/a da Corporación Local. Artigo 12.—Réxime sancionador.1. O réxime sancionador recollido nesta Ordenanza atenderá exclusivamente ao referente aos incumprimentos recollidos no seu artigo 10 con respecto ao uso da tarxeta de estacionamento, sen perxuízo de que a mesma acción sancionada poida ser constitutiva de infracción recollida na oportuna norma sobre tráfico, circulación de vehículos a motor e seguridade vial, modificacións e reglamentos de desenvolvemento.2. As infraccións leves será sancionadas coa retirada da tarxeta de estacionamento por un período de 3 meses. As infraccións graves serán sancionadas con retirada da tarxeta de estacionamento por un período dun ano. As infraccións moi graves serán sancionadas coa revogación da tarxeta de estacionamento de xeito indefinido.3. As sancións será establecidas por resolución do/a Alcalde/sa-Presidente/a da Corporación Local e determinará a contía económica, o período de retirada da tarxeta de estacionamento, e a tipificación e identificación da infracción cometida.4. O procedemento sancionador atenderá ao recollido na vixente norma sobre réxime xurídico das administracións públicas e o procedemento administrativo común e desenvolvementos reglamentarios.1. Atendendo a razóns humanitarias, excepcionalmente concederase unha tarxeta de estacionamento de carácter provisional de vehículos automóbiles a persoas que presenten mobilidade reducida, aínda que non conten cun ditame oficial, por causa dunha enfermidade ou patoloxía de extrema gravidade que supoña unha redución sustancial da esperanza de vida que se considera normal para a súa idade e demais condicións persoais, e que razoablemente non permita tramitar en tempo a solicitude ordinaria da tarxeta de estacionamento.2. Ás persoas titulares da tarxeta provisional se lles aplicaran os dereitos, deberes e condicións de uso regulados nesta Ordenanza durante o tempo que dure a súa concesión, que será como máximo dun ano, prorrogable por outro mais sempre que se manteñan as condicións iniciais requeridas para o outorgamento.1. Corresponderá ao departamento da Policía Local do Concello de O Porriño a concesión da tarxeta de estacionamento de acordo co seguinte procedemento: a) No caso das persoas físicas que vaian a empregar a tarxeta de estacionamento para o seu uso persoal, o expediente será iniciado por parte da persoa interesada, que será sempre o/a titular da tarxeta, ou do seu representante legal. A solicitude achegarase ao Rexistro Xeral do Concello ou mediante calqueira dos medios establecidos legalmente. b) A documentación a presentar será a seguinte: c) Concello de O Porriño resolverá sobre a solicitude, en consonancia co anterior, notificándoo a persoa interesada no prazo máximo de tres meses, a partir da data na que a solicitude da tarxeta de estacionamento tivera entrada no Rexistro do Concello. d) Unha vez concedida a tarxeta de estacionamento, será expedida nun prazo non superior a dez días a contar dende a resolución á persoa titular para a súa sinatura e, unha vez asinada, será entregada á persoa interesada. O Concello de O Porriño entregará, xuntamente coa tarxeta, un resumo das condicións de utilización.2. No caso de que a solicitude da tarxeta de estacionamento sexa realizada por persoas físicas ou xurídicas adicadas ao transporte de persoas con mobilidade reducida, aplicarase o seguinte: a) O/a interesado/a deberá presentar no Rexistro Xeral do Concello ou por calqueroutro procedemento legalmente establecido a solicitude, que constará da seguinte documentación: b) O Concello de O Porriño resolverá sobre a solicitude, en consonancia co anterior, notificándoo a persoa interesada no prazo máximo de tres meses, a partir da data na que a solicitude da tarxeta de estacionamento tivera entrada no Rexistro do Concello. c) Unha vez concedida a tarxeta de estacionamento, será expedida nun prazo non superior a dez días a contar dende a resolución á persoa titular para a súa sinatura e, unha vez asinada, será entregada á persoa interesada. O Concello de O Porriño entregará, xuntamente coa tarxeta, un resumo das condicións de utilización.1. A validez da tarxeta virá especificada na mesma e con carácter xeral será de dous anos. Isto non será de aplicación no caso das tarxetas provisionais, que estarán ao disposto no artigo 8 desta Ordenanza.2. No caso de persoas físicas ou xurídicas que se adiquen ao transporte de persoas con mobilidade reducida, a validez da tarxeta será de dous anos, sendo tamén necesaria a tramitación dunha nova tarxeta nos casos seguintes: a) Cando se pretenda cambiar os vehículos afectados, simultáneamente coa modificación das matrículas asociadas deberá solicitarse unha nova tarxeta. b) Cando se contemple a inclusión dun número de vehículos superior ao existente deberá igualmente solicitarse unha nova tarxeta.3. Para o procedemento de renovación da tarxeta de estacionamento estarase ao disposto no artigo anterior e este poderá iniciarse pola caducidade, roubo, deterioro ou perda da mesma. No caso de cancelación por uso fraudulento deberá terse en conta o recollido no ditame do expediente sancionador. No intre de recibir a nova tarxeta de estacionamento, no que figurará o mesmo número identificativo, a persoa titular entregará a tarxeta de estacionamento caducada ou deteriorada.4. No caso de renovación por roubo, deterioro ou perda da tarxeta de estacionamento, bastará con presentar a solicitude en modelo normalizado e a fotocopia compulsada do DNI no caso de persoas físicas e o CIF/NIF no caso das persoas xurídicas. A nova tarxeta de estacionamento conservará o mesmo número e validez que a antiga.1. O ficheiro que se empregue para a xestión dos procedementos recollidos nesta Ordenanza deberán cumprir as medidas de seguridade recollidas na lexislación vixente en materia de protección de datos de carácter persoal. A presente Ordenanza aplicarase aos procedementos de concesión de tarxetas de estacionamento de persoas con diversidade funcional, iniciados con anterioridade a súa entrada en. vigor. As persoas que posúan na actualidade unha tarxeta de estacionamento para persoas con diversidade funcional deberán iniciar o procedemento de solicitude da nova tarxeta de estacionamento dacordo ao recollido nesta Ordenanza nun prazo máximo de 6 meses. Transcorrido este prazo, as tarxetas que non foran renovadas carecerán de validez. Queda derogada toda normativa municipal anterior sobre esta materia. Esta Ordenanza entrará en vigor ao día seguinte á publicación íntegra no Boletín Oficial da Provincia de Pontevedra. A. As dimensións totais da tarxeta de estacionamento para persoas con discapacidade segundo o modelo establecido serán as seguintes: — Lonxitude: 106 mm — Largura: 148 mm B.—As cores que se van empregar na tarxeta de estacionamento serán as seguintes: — Fondo da tarxeta: cor azul Pantone 298. — Símbolo internacional de accesibilidade: figura de cor branca sobre fondo azul Pantone Reflex Blue. — Letra “E” indicativo do Estado español: cor branca — Símbolo de 12 estrelas da Unión Europea: cor branca. — Textos: cor negra. C.—Textura: a tarxeta de estacionamento estará plastificada, con excepción do espazo previsto para a sinatura ou marca autorizada da persoa titular na metade esquerda do reverso. D.—Contidos: a tarxeta de estacionamento terá un anverso e un reverso, cada un deles dividido verticalmente en dúas rmetades. Metade esquerda do anverso. Nesta parte figurarán: — O símbolo internacional de accesibilidade. — O período de validez da tarxeta, con indicación da data de caducidade. — O número de serie da tarxeta. — O nome e selo da autoridade ou organización que expide a tarxeta. — A rnatricula do vehículo (optativa) só será obrigatoria cando a persoa titular da tarxeta sexa unha persoa xurídica. Metade dereita do anverso. Nesta parte figurarán: — A inscrición “Tarxeta de estacionamento para persoas con minusvalía” en letras maiúsculas. — De seguido e suficientemente separada, en maiúsculas ou minúsculas, a inscrición “Tarxeta de estacionamento” nas demais linguas oficiais da Unión Europea. — A inscrición “Modelo das comunidades europeas”. — De fondo o indicativo E, correspondente ao Estado español, dentro do círculo de 12 estrelas símbolo da Unión Europea. Metade esquerda do reverso. Nesta parte figurarán: — Unha fotografía da persoa titular. — Os apelidos da persoa titular. — O nome da persoa titular. — A sinatura ou marca autorizada da persoa titular da tarxeta. Metade dereita do reverso. Figurarán os textos: — “Esta tarxeta dá dereito a utilizar as correspondentes facilidades para persoas minusválidas vixentes no lugar do país onde se atope a persoa titular”. — “Cando se utilice esta tarxeta deberá colocarse na parte dianteira do vehículo de maneira que únicamente o anverso da tarxeta sexa claramente visible para o seu control. E.—Todos os textos, agás a tradución a todas as linguas comunitarias do texto “Tarxeta de estacionamento para persoas minusválidas” realizaranse en versión bilingüe galego-castelán. — A presente autorización é estrictamente persoal e pode ser utilizada únicamente cando a persoa titular conduza o vehículo ou sexa transportada nel. — Deberá ser colocada no parabrisas dianteiro, de xeito que o seu anverso sexa lexible dende o exterior do vehículo e deberá permitirse o seu exame pola autoridade competente cando esta así o requira. — Será válida para estacionar nos lugares sinalados ao efecto, e incluso, nos lugares de estacionamento prohibido durante o tempo indispensable e coas seguintes excepcións: — Deberá seguir en todo momento as indicacións dos Axentes da Policía Local. O que se fai público para o xeral coñecemento para que os interesados presenten as alegacións, reclamacións e suxestións que estimen convintes, en cumprimento do estipulado pola lexislación vixente, polo que se somete o expediente a información publica por un prazo de trinta días mediante publicación no Boletín Oficial de Pontevedra e taboleiro de edictos e páxina web do concello ós efectos de que polos interesados se presenten as reclamacións e suxerencias que se estimen por convintes. En caso de que non se presenten reclamacións e suxerencias entenderase definitivamente aprobado o acordo de aprobación provisoria. O Porriño, a 18 de xaneiro de 2016.—A Alcaldesa, Eva García de la Torre.